Kamy párja bebetonozott egy nőt a pincéjében
A magyar mulatós sztár, Kamy osztrák kedvese szörnyű titkot rejtegetett: bebetonozott a pincéjében egy nőt aki a házában halt meg, majd megrendezte saját elrablását.
A magyar közönség Kamyt, azaz Dirnberger Tímeát elsősorban a No roxa áj szerzőjeként ismerheti, valamint a dal sikerét követő perből, amiben a bíróság elmarasztalta a számot előadó Jollyt ki nem fizetett jogdíjak miatt.

Kamy életét az elmúlt hónapokban azonban egy súlyos tragédia árnyékolta be. Párja, Christian Tuschetschlager bebetonozott egy nőt háza pincéjében, és még saját elrablását is megjátszotta, hogy megvezesse a hatóságokat. A morbid csavar a történetben: az áldozat Kamy unokatestvére, Elvira volt.

Az énekesnő és párja a Borsnak mesélték el a történteket. “Nehéz erről beszélni. Elvirával testvéri volt a viszonyunk. Lánya és unokája siratja. Elment Chrishez, én nem is tudtam róla, hogy találkoztak. Chris azt mondta, bevettek valamilyen kábítószert, hajnalban pedig holtan találta Elvirát. Pánikba esett, mert otthon volt a 18 éves lánya is. Levitte a pincébe, és befalazta. Elmesélte, hogy amikor elkezdte betonozni, kitisztult a tudata, és megijedt a tettétől, de akkor már nem volt visszaút” – kezdi Tímea.

“Nekem nem merte elmondani, mert tudta, akkor azonnal viszem a rendőrségre. Az exfelesége azonban valahogyan megtudta, feldobta, ezután maga Chris mutatta meg a rendőröknek, hol találják a holttestet.” Elvira teste decembertől márciusig volt a pincébe rejtve. A rendőrségi vizsgálat nem állapított meg idegenkezűséget, ezért Christian bírósági ügye gyorsan lezárult. Tíz hónap felfüggesztett börtönt kapott kegyeletsértésért, a hatóságok félrevezetéséért és tárgyi bizonyítékok meghamisításának kísérletéért.

A férfi azt mondja, megbánta amit tett. “Nem emlékeztem semmire a drogból, azt hittem, én öltem meg Elvirát. Szörnyű volt az a több mint három hónap, amíg a pincében volt, nem tudtam elszámolni a lelkiismeretemmel. Sose fogom megbocsátani magamnak.”
kamy